कुछ अलग करने के जुनून ने बनाया ‘रघुवीर यादव’
थियेटर में मुझे इतना मजा आया कि मैं फिल्मों में जाना नहीं चाहता था। नाटक करते हुए ही शेखर कपूर, सईद मिर्जा, कुंदन शाह जैसे लोग मिले और उन्होंने कहा इसलिए मैं मुंबई चला गया और फिल्मों का सिलसिला शुरू हो गया। थियेटर करते हुए मुझे जो संतुष्टि मिलती है वह फिल्मों में नहीं मिलती। गांव में पैदा होने और पलने के बाद मेरी रुचि तो गायन में थी।
मैं गायन के क्षेत्र में ही आगे बढ़ना चाहता था लेकिन तकदीर ने पहले थियेटर पहुंचाया और फिर फिल्मों तक पहुंचा लेकिन आज भी मेरा प्यार थियेटर है। ये बातें पत्रकारों से चर्चा करते हुए प्रसिद्ध रंगकर्मी, फिल्म अभिनेता, गायक व निर्देशक रघुवीर यादव ने कहीं। रघुवीर इप्टा के 22 वें राष्ट्रीय नाट्य समारोह में शिरकत करने पहुंचे हैं। रघुवीर यादव ने कहा कि गरीबी और स्कूल में फेल होने के डर से पड़ोस के एक लड़के के साथ घर छोड़कर भागे और फिर पहले भोपाल थियेटर कंपनी में काम किया और बाद में एनएसडी तक पहुंचे। मेस्सी साहब उनकी पहली फिल्म थी जिसे अवार्ड मिला। एफआईआईटी में गजेंद्र चौहान को लेकर हो रहे विवाद पर उन्होंने कहा कि जब कोई पसंद नहीं कर रहा है तो खुद को थोपना अच्छा नहीं है बेहतर है वहां से निकल जाएं। असहिष्णुता के माहौल पर रघुवीर यादव ने कहा कि इनटॉलरेंस तो समाज में हर जगह बढ़ा है। घर व समाज में भी लोग अब बर्दाश्त नहीं करते। सिर्फ फिल्मी दुनिया में असहिष्णुता या धार्मिक या | शेष पेज 12
सांप्रदायिकता को लेकर ऐसी बात नहीं है। टीवी सीरियल्स में काम नहीं करने पर उन्होंने कहा कि टीवी सीरियल की इन दिनों फैक्ट्री चल रही है और वे फैक्ट्री में काम नहीं करना चाहते। नए नाटकों पर उन्होंने माना कि आजकल नाटक कम लिखे जा रहे हैं इसलिए कुछ कहानियों को लोग नाटक के रूप में प्ले कर रहे हैं। उन्होंने कहा कि पारसी थियेटर में लैला मजनू में काम करना एक सर्टिफिकेट की तरह है। उन्होंने नए कलाकारों के लिए कहा कि सिनेमा मंजिल बनाकर थियेटर मत जाइए बल्कि जब कुछ सीख लें तो फिल्मों में जाइए।
नाटक कम लिखे जाते हैं।
awa_Deva hin_Deva hin_Deva hin_Deva awa_Deva